สตรีมมิงวีดีโอ แอปเปิลทีวี พลัส มาแล้ว
ในที่สุด Apple TV+ (แอปเปิลทีวี พลัส) ได้เปิดตัวให้บริการเรียบร้อยเมื่อวันที่ 2 พ.ย.ที่ผ่านมา มากกว่า 100 ประเทศพร้อมกัน ซึ่งไทย เป็นประเทศหนึ่งที่สามารถรับชมการบริการได้ โดยแอปเปิลคิดค่าบริการพิเศษเพียงเดือนละ 99 บาท จากราคาปกติในสหรัฐฯ เดือนละ 4.99 ดอลลาร์สหรัฐฯ หรือประมาณ 150 บาท,หลายๆคนยังสงสัยว่า Apple TV+ คืออะไร จะดูได้อย่างไร มีความพิเศษแตกต่างจากคนอื่นอย่างไร เรามาดูกัน เป็นบริการสตรีมมิงวิดีโอหรือวิดีโอออนดีมานด์ สามารถรับชมออนไลน์ ได้ทุกที่ ทุกเวลาตามความต้องการ โดยไม่มีโฆษณา มาสร้างความรำคาญ,จนถึงขณะนี้มีรายงานข่าวว่าแอปเปิลได้ลงทุนในบริการนี้ไปถึง 6,000 ล้านดอลลาร์สหรัฐฯ เพื่อสร้างรายการ ภาพยนตร์ สารคดี และเรื่องราวต่างๆในรูปแบบออริจินัล หรือพบได้ในที่นี่ที่เดียว อันเป็นจุดขายที่แอปเปิลพยายามโปรโมตมาตลอด,วิธีการรับชม หากใช้ iPhone, iPad, Apple TV, Mac หรือ iPod touch จะมีแอปพลิเคชัน Apple TV สามารถสมัครสมาชิกได้ทันที รวมทั้งในสมาร์ททีวีบางค่ายเช่นซัมซุง อีกทั้งยังจะมีให้บริการบนแพลตฟอร์มของแอลจี และโซนี่ ในอนาคต ดูฟรี 7 วัน จากนั้นระบบจะเรียกเก็บค่าบริการอัตโนมัติ,สมาชิกสามารถแชร์เพื่อรับชมได้สูงสุด 6 คน หรือ 6 สตรีม ที่สำคัญสามารถดาวน์โหลดมาดูในรูปแบบออฟไลน์ในภายหลังได้ เรียกว่าคุ้มค่ามากๆ,สำหรับผู้ใช้ผลิตภัณฑ์ของแอปเปิล ที่ซื้อ iPhone, iPad, iPod touch, Apple TV หรือ Mac หลังจากวันที่ 10 ก.ย.62 รับชมบริการดังกล่าวได้ฟรี 1 ปี,คอนเทนต์หรือรายการที่จะเปิดให้บริการรับชมเป็นรายการออริจินัล สร้างใหม่ทั้งหมด สามารถรับชมได้ตั้งแต่วันที่ 2 พ.ย. มีอะไร เด่นๆบ้าง มาดูกัน เริ่มจากซีรีส์ดราม่า เรื่อง The Morning Show อำนวยการสร้างโดย รีส วิเธอร์สปูน และ เจนนิเฟอร์ อนิสตัน และแสดงนำโดย สตีฟ คาเรลล์ นำเสนอ สำรวจโลกแห่งข่าวภาคเช้า และอีโก้ ความทะเยอทะยาน และการแสวงหาอำนาจในทางมิชอบ เบื้องหลังกลุ่มคนที่ปลุกอเมริกาให้ตื่นขึ้นใน ทุกเช้า จำนวน 10 ตอน รับชม 3 ตอนแรกก่อน และจะเปิดให้ชมตอนใหม่ๆ ทุกสัปดาห์ในวันศุกร์,เรื่อง See ทีวีซีรีส์ดราม่าที่มีฉากหลังเป็นโลกในอีก 600 ปีข้างหน้า แสดง นำโดย เจสัน โมโมอา และ อัลฟี วูดาร์ด นำเสนอ หลังจากที่ไวรัสได้คร่าชีวิตมนุษย์เป็นจำนวนมาก และทำให้ประชากรที่รอดชีวิตตาบอด เมื่อมนุษยชาติต้องสูญเสียการมองเห็น มนุษย์จึงต้องปรับตัวเพื่อค้นหาหนทางในการเอาชีวิตรอดต่อไป มีทั้งหมด 8 ตอน,เรื่อง Dickinson เรื่อง ราวตลกร้ายแนว Coming of Age ที่สำรวจเรื่องข้อจำกัดของสังคม เพศ และครอบครัว ผ่านมุมมองของกวีสาวหัวรั้น เอมิลี ดิกินสัน For All Mankind, Help-sters, Snoopy in Space, Ghostwriter, The Ele-phant Queen สารคดีชื่อดังและจดหมายรักทางภาพยนตร์ ถึงสัตว์สายพันธุ์ ต่างๆที่กำลังจะสูญพันธุ์,รายการ Oprahs Book Club จะเริ่มต้น บทใหม่ด้วยการสัมภาษณ์นักเขียนคนแรกในวันที่ 2 พ.ย. หนังสือเล่มแรกที่ โอปรา วินฟรี เลือกมาก็คือ The Water Dancer จะมาพูดคุยกับเหล่านักเขียนฝีมือดีที่สุดในโลก พร้อมกับสร้างชุมชนนักอ่านทั่วโลกอันคึกคัก รวมถึงดำเนินโครงการต่างๆที่เชื่อมโยงผู้คนทั่วโลกเข้าหากัน และแบ่งปันวิธีการสร้างการเปลี่ยนแปลงเชิงบวก,รวมทั้งรายการต่างๆที่จะทยอยมา เช่น Servant ภาพยนตร์ทริลเลอร์เชิงจิตวิทยา Truth Be Told, Little America, The Banker, และ Hala ภาพยนตร์ขนาดยาวที่ได้รับเลือกให้ฉายในเทศกาลภาพยนตร์ Sundance Film Festival และ Toronto International Film Festival ปี 2019 อย่างเป็นทางการ ติดตามนักเรียนมัธยมปลายที่พบอุปสรรคในการหาจุดสมดุลระหว่างชีวิตวัยรุ่นย่านชานเมืองกับการถูกเลี้ยงดูมาแบบมุสลิมที่เคร่งครัดของเธอ.
หลายๆคนยังสงสัยว่า Apple TV+ คืออะไร จะดูได้อย่างไร มีความพิเศษแตกต่างจากคนอื่นอย่างไร เรามาดูกัน เป็นบริการสตรีมมิงวิดีโอหรือวิดีโอออนดีมานด์ สามารถรับชมออนไลน์ ได้ทุกที่
Apple TV+,แอปเปิลทีวี พลัส,ไทยรัฐไซเบอร์เน็ต,Apple TV,แอปพลิเคชัน,สมัครสมาชิก